11 priedas. Asmenų buvimo laikinojo sulaikymo patalpoje taisyklės.

**§ 1**

1. Asmeniui, pristatytam į laikinojo sulaikymo patalpą, pranešama:

**1)** apie jo teises ir pareigas supažindinant su šiomis taisyklėmis. Asmuo, pristatytas į laikinojo sulaikymo patalpą, pasirašydamas susipažinimo su asmenų buvimo laikinojo sulaikymo patalpoje taisyklėmis kortelėje, patvirtina, kad susipažino su buvimo taisyklėmis;

**2)** apie laikinojo sulaikymo patalpoje įrengtą stebėjimo įrangą, įskaitant vaizdo stebėjimo ir įrašymo įrangą, jeigu įrengta.

2. Laikinojo sulaikymo patalpoje asmuo gali būti laikomas ne ilgiau kaip 8 valandas nuo jo pristatymo momento.

3. Asmuo, pristatytas į laikinojo sulaikymo patalpą tolimesniems tarnybiniams veiksmams atlikti, neįkurdinamas laikinajame kambaryje.

4. Asmeniui, pristatytam į laikinojo sulaikymo patalpą, kuris nemoka lenkų kalbos, užtikrinama galimybė susikalbėti buvimo laikinojo sulaikymo patalpoje klausimais tarpininkaujant vertėjui.

5. Jeigu bendrauti su asmeniu, pristatytu į laikinojo sulaikymo patalpą, sudėtinga dėl jo sąmonės sutrikimo, 1 dalyje minimi veiksmai atliekami pasibaigus priežasčiai, dėl kurios nebuvo įmanoma vykdyti šią pareigą.

6. Jeigu dėl to, kad sudėtinga bendrauti su sulaikytuoju dėl jo sąmonės sutrikimo, asmuo nebuvo supažindintas su savo teisėmis pagal Baudžiamojo proceso kodeksą ar kitus teisės aktus, asmenį būtina supažindinti pasibaigus priežasčiai, dėl kurios ši pareiga nebuvo vykdoma. Sulaikytasis asmuo patvirtina, kad susipažino su savo teisėmis pasirašydamas asmens sulaikymo protokole.

**§ 2**

[[1]](#endnote-1)1. Į laikinojo sulaikymo patalpą pristatytas asmuo privalo nurodyti savo vardą ir pavardę, tėvo vardą, gimimo datą ir vietą, deklaruotą arba faktinę gyvenamąją vietą bei sveikatos būklę.

2. Atliekama į laikinojo sulaikymo patalpą pristatyto ir joje laikomo asmens prevencinė apžiūra.

**§ 3**

1. Per prevencinę apžiūrą, kuri minima 2 skirsnio 2 dalyje, rasti ir paimti daiktai surašomi deponavimo kvite, nurodant jų individualias savybes. Deponavimo kvitą pasirašo į laikinojo sulaikymo patalpą pristatytas asmuo ir policininkas, kuris deponavo jame nurodytus daiktus.

2. Jeigu į laikinojo sulaikymo patalpą pristatytas asmuo atsisako ar negali pasirašyti, apie tai pažymima deponavimo kvite, nurodant šį veiksmą atliekant dalyvavusį kitą policininką, kuris pasirašo deponavimo kvite.

3.*(neteko galios)*

[[2]](#endnote-2)4. Per prevencinę apžiūrą, kuri minima 2 skirsnio 2 dalyje, rasti ir paimti daiktai negali būti perduodami laikinojo sulaikymo patalpoje laikomam asmeniui.

**§ 4** Priimtam į laikinojo sulaikymo patalpą asmeniui pranešama apie būtinybę:

**1)** laikytis šių taisyklių;

**2)** vykdyti jį prižiūrinčio policininko nurodymus;

**3)** laikytis socialinio bendravimo taisyklių;

**4)** rūpintis asmens higiena ir laikinojo sulaikymo patalpos švara;

**5)** nedelsiant pranešti policininkui apie kilusį pavojų gyvybei ar sveikatai, laikinojo sulaikymo patalpos įrangos gadinimą ar kitą pavojingą įvykį.

**§ 5** Į laikinojo sulaikymo patalpą pristatytas asmuo naudoja savo drabužius, apatinius drabužius ir avalynę.

**§ 6** Į laikinojo sulaikymo patalpą pristatytam asmeniui užtikrinama galimybė:

**1)** gauti medicininę priežiūrą;

**2)** naudotis sanitarine įranga ir švaros priemonėmis, būtinomis asmens higienai palaikyti;

**3)** rūkyti tabaką tam skirtose vietose, laikantis išsamių tabako gaminių naudojimo vidaus reikalų ministerijai pavaldžiuose objektuose ir asmenų vežimo transporto priemonėse taisyklių, jeigu tai netrukdo policininkams vykdyti tarnybinių pareigų, kurių tikslas yra užtikrinti laikinojo sulaikymo patalpoje laikomų asmenų saugumą;

**b)** vartoti gydytojo paskirtus vaistus, kurie gali būti suteikiami tik gydytojo nurodymu ir su juo suderinus; laikinojo sulaikymo patalpoje laikomam asmeniui vaistus išduoda gydytojas arba su gydytoju suderinęs policininkas;

**5)** teikti prašymus, skundus ir paraiškas Policijos struktūrinio padalinio, kuriam priklauso patalpa, vadovui, tarpininkaujant jį prižiūrinčiam policininkui.

**6)** gauti gėrimo troškuliui numalšinti.

**§ 7**

1. Asmeniui, kuris išleidžiamas iš laikinojo sulaikymo patalpos, grąžinami deponuoti daiktai.

2. Deponuotos mokėjimo priemonės ir daiktai negrąžinami, jeigu sulaikyti ar paimti siekiant užtikrinti administracinių prievolių vykdymą.

3.*(neteko galios)*

1. [↑](#endnote-ref-1)
2. [↑](#endnote-ref-2)